Document ID: 32005R1857

KOMISSION ASETUS (EY) N:o 1857/2005,
annettu 14 päivänä marraskuuta 2005,
kolmansista maista tuotavien säilöttyjen sienien tariffikiintiöiden avaamisesta ja hallinnoinnista annetun asetuksen (EY) N:o 1864/2004 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2201/96 (1) ja erityisesti sen 15 artiklan 1 kohdan,
sekä katsoo seuraavaa:
(1)
Komission asetuksella (EY) N:o 1864/2004 (2) avataan säilöttyjen Agaricus-suvun sienien yhteisöön tuontia koskevat tariffikiintiöt.
(2)
Bulgarian ja Romanian Eurooppa-sopimuksiin liitettyjen, neuvoston ja komission päätöksillä 2005/430/EY, Euratom (3) ja 2005/431/EY, Euratom (4) hyväksyttyjen lisäpöytäkirjojen tekemisen vuoksi Romaniasta peräisin olevien tuotteiden tullit ja Bulgariasta peräisin olevien tuotteiden tariffikiintiöt, jotka vahvistetaan asetuksessa (EY) N:o 1864/2004, olisi muutettava.
(3)
Bulgarian ja Romanian kanssa tehtyjen Eurooppa-sopimusten lisäpöytäkirjoja, jotka hyväksyttiin neuvoston ja komission päätöksillä 2005/430/EY, Euratom ja 2005/431/EY, Euratom, alettiin soveltaa 1 päivästä elokuuta 2005. Myös tätä asetusta olisi siitä syystä sovellettava kyseisestä päivämäärästä.
(4)
Asetus (EY) N:o 1864/2004 olisi sen vuoksi muutettava vastaavasti.
(5)
Tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1864/2004 seuraavasti:
1)
Korvataan 1 artiklan 2 kohdan toinen alakohta seuraavasti:
”Tullia ei kuitenkaan kanneta lainkaan Romaniasta (järjestysnumero 09.4726) ja Bulgariasta (järjestysnumero 09.4725) peräisin olevista tuotteista.”
2)
Korvataan liite I seuraavasti:
”LIITE I
Asetuksen 1 artiklan 1 kohdassa tarkoitettujen kiintiöiden soveltamisjakso sekä määrä tonneina (valutettu nettopaino)
Alkuperämaa
Kunkin vuoden 1.1.-31.12.
Bulgaria
2 887,5 (5)
Romania
500
Kiina
23 750
Muut maat
3 290
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 1 päivästä elokuuta 2005.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä marraskuuta 2005.

Labels: 17
3
6
18
15